Radio Catalunya - EXISTEIXEN TRETS CARACTEROLÒGICS QUE SEPAREN CATALANS I CASTELLANS\n"AVUI COM AHIR III"\nExisteixen uns trets caracterològics que separen catalans i castellans\nEns separen culturalment i política, venim de molt lluny hi ho certifica la història. Naturalment que generalitzem, altrament seria impossible d’explicar no solament les guerres, sinó també les agressions polítiques i verbals. Es pot dir de diferent manera i podrà semblar més o menys subjectiu, però si es vol es pot constatar històricament.\nDesprès de molts anys de viure el franquisme i ara el partit popular i entre els dos esmentats règims feixistes altrament rellegim la història d’aquest dissortat país que resisteix entre dos estats clarament xovinistes. Em refereixo a l’estat espanyol i francès.\nAlgunes diferències entre nosaltres i ells:\ngent pacífica /agressiva\nvivim del treball /subvencions\nmajorment culte/ menor nivell\nL’actual situació política imposada pels hereus del franquisme és una còpia d’anteriors règims monàrquics, sempre propers a la força bruta, una confirmació històrica que tothom pot llegir i veure com invariablement porta el segell castellà i mai el nostre. Sembla però que a la Comissió Europea no li interessa o els és igual. El que passi amb el Partit Popular Europeu,\nEmparats per l’article 155 de la Constitució espanyola retorna la brutal agressivitat que tan bé coneixem i patim a Catalunya de fa segles, una agressivitat que no és solament de violència verbal sinó també física, com es va demostrar el passat 1 d’octubre de 2017, una violència que es va filmar i que ha donat la volta al món. Però és igual, cada vegada més els eurodiputats estan en contra\nUna vegada constatada aquesta reiterada situació hom hauria d’impulsar una informació veraç i massiva als mitjans d’informació social i política a tot el món per tal que s’assabentin del tipus d’estat existent a Europa en ple segle XXI. Malgrat tot, la Europa dels “Clubs” no dirà res contra l’espanyolisme exacerbat, autoritari, violent, mentider, tergiversador i intolerant perquè és la “ideologia” majoritària\nLa força bruta a la que al·ludim arriba a situacions esperpèntiques i se situa al marge de qualsevol esquema democràtic de la Europa del segle XXI Catalunya és una terra maltractada per un enemic que vol imposar la seva retrògrada mentalitat.\nHem de constatar que l’emigració rebuda durant anys i panys ens porta indefectiblement a la imposició d’un castellanisme cada vegada més amenaçador iniciat per una arribada massiva de persones majoritàriament castellanoparlants, en principi inofensiu i actualment molt bel·ligerant contra la llengua i cultura catalana\nAl Parlament de Catalunya mai no havia existint tant poca diferència entre diputats dels partits catalans i dels espanyolistes, amb un partit “socialista” que invariablement dona poder al PP però., perquè aquesta invasió de gent forana?\nRas i curt, perquè a Andalusia i a Castella, les classes populars no tenien feina ni menjaven suficient i aquí hi havia una classe burgesa que volia mà d’obra barata.


Pere Rotger i Jaime Morey\n09 març 2021 12:49\nLa casualitat, que sempre ens sorprèn amb estranyes inspiracions, ha volgut que coincidissen en els diaris la notícia de dues compareixences parlamentàries. Per un vent, la del Sr. Jaime Morey en el Congrés de Diputats, pel cas Gescartera. I, aquí, en el Parlament balear, les conclusions de la comissió d'investigació pel cas Formentera que inclou entre els involucrats l'exgerent de l'Institut de Desenvolupament Industrial (IDI), el Sr. Pere Rotger. El Sr. Morey ens ha colpit a tots amb el seu testimoni afirmant que el feren alt càrrec de Gescartera perquè era el «pare de la novia» del sr. Camacho, l'home fort de la Casa. No és que sigui res extraordinari tractant-se d'una empresa privada, però potser sí que ho és que don Jaime reconegui obertament que no entenia res de res del que hi passava a l'empresa. Ni hi feia res. Per dir-ho en una sola paraula no trobarem millor imatge que la que ell mateix ens va oferir: només era un «florero». Un «florero» que cobrava més d'un milió quatre-centes mil pessetes cada mes. La línia de defensa és clara: l'excusa de la ignorància. Una cosa no li discutirem: ha resultat convincent. No sé vostès, però jo el crec.\nEn l'altre cas, els investigadors no acaben d'entendre perquè l'IDI, una empresa pública del Govern que, com el seu nom indica, ha de malavejar pel desenvolupament industrial del país, contractava personal que havia de saber rus per anar a Sud-amèrica a «arreglar» el cens d'electors i a elaborar informes sobre els «amics del PP» per aquells encontorns. També és curiós que el Sr. Pere Rotger, gerent de l'empresa, no en sabia res del que feia algun del seu personal. De fet, ens conta que si va participar en alguna selecció poc transparent va ser perquè les ordres venien de més amunt. En aquest cas, a l'al·legació d'ignorància, s'hi afegeix un altre clàssic exculpatori: el deure d'obediència.\nPerò siguem justos. No podem pensar que es tracti d'una tàctica de defensa. En realitat, el Sr. Rotger ja havia reconegut en altres ocasions que ell només era gerent de l'IDI per rebre un sobresou (un sobresou d'uns 8 milions de pessetes) i així poder-se dedicar a ser batle d'Inca «les vint-i-quatre hores del dia», com bravejava, sanament, en un pamflet del PP local. També en aquest cas, a mi, el testimoni em sembla convincent. El Sr. Rotger no té més culpa en el cas Mapau que el Sr. Morey en el de Gescartera. Potser amb una diferència de matís, que l'IDI és una empresa pública. Tanmateix, els arguments addicionals del Sr. Rotger per justificar el seu paper a l'IDI resulten tan entendridors que mereixen un breu esment. Per una banda, al·lega que feia molts d'anys que es dedicava a la vida política, estant a l'oposició, i, per tant, tenia dret a alguna compensació. Sembla que el PP hi estava d'acord perquè just abans del seu nomenament com a gerent de l'IDI, li havia facilitat dos contractes amb el Govern (de dos milions de pessetes cada un) com a agent immobiliari privat a fi de comercialitzar naus industrials. Fins aleshores ningú coneixia aquesta faceta professional del Sr. Rotger. I, el que resulta més curiós, tampoc sembla que ningú la conegué després, ni tan sols durant el contracte. Encara abans havia estat cogerent del Consorci 5B (on també tenia sou i poca feina) o assessor en el Consell de Mallorca, sense funcions ni despatx conegut. Hem de convenir que el precedent del Sr. Rotger és, com a mínim, delicat. Aquest mecanisme de compensació, dut a l'extrem, ens abocaria a oferir a tots els militants actius en organitzacions polítiques, o fins i tot, als voluntaris més dinàmics de les ONG, una pensió pública en forma de nomenament per a un alt càrrec sense necessitat d'exercir-lo. La fórmula ens podria resultar un pèl cara i, a més, estam segurs que resultaria prou correcta?\nTanmateix, l'altre gran argument sí que no pot deixar indiferent a ningú que tengui entranyes. Ens deia el Sr. Rotger que ell té una família i havia d'arribar a final de mes. Una raó, aquesta sí, definitiva, concloent, que talla d'arrel qualsevol rèplica. Només hi afegiré que hi ha indicis que la situació de precarietat afortunadament ja s'ha superat.\nAntoni Rodríguez i Mir. Inca (Rebuda per e-mail).


L'Arboç escalfa motors per la mostra de l'Enramada\nLa cita serà aquest cap de setmana els dies 25 i 26 d'octubre a la plaça de Catalunya\nRedacció dimecres, 23 d’octubre 2019 - 10:30h\nQuan arriba l'octubre és tradició que a l'Arboç arribi la coca enramada, un producte típic del Penedès. És per això que aquest cap de setmana torna l'Enramada al municipi de l'Arboç on, els dies 25 i 26 d'octubre, es podrà degustar aquest producte de les diferents varietats arbocenques i del Penedès. També hi trobarem noves varietats i varietats experimentals de coca enramada en diferents formats.\nD'altra banda, també s'organitzen diverses activitats al voltant d'aquesta jornada i també hi trobarem productes agroalimentaris de proximitat, un gran assortiment de propostes gastronòmiques del Penedès i no hi faltaran els millors vins i caves de la DO Penedès. A més, podreu aconseguir un davantal solidari per 5 euros.\nLa coca enramada de l'Arboç\nEls ingredients tradicionals de la coca enramada de l'Arboç són productes de la nostra terra i els més típics són la ceba i la patata que es tallen ben fines i, amb una mica de sal, es posen damunt de la massa i fan de base de la coca. Damunt s'afegeix el pebrot, la salsitxa, cansalada, la botifarra negra, arengada i oli d'oliva. En conjunt, una mescla de sabors tradicionals catalans.\nLa coca enramada és un producte gastronòmic típic de l'Arboç. | Ajuntament de l'Arboç\nPrograma d'activitats de l'Enramada 2019\nA continuació podeu consultar el programa d'actes sencer que s'organitza amb motiu de l'Enramada 2019, que se celebrarà el 25 i 26 d'octubre a l'Arboç. Tots els actes es duran a terme a la plaça Catalunya (davant del CAP)\n18.00 h, Obertura de la mostra d'expositors. Durant la mostra es podrà adquirir la copa de l'Enramada per 2 euros.\n20.00 h, Xerrada inaugural: 'Sensacions mediterrànies' a càrrec de la manresana Montse Estruch, xef del restaurant El Cingle de Vacarisses i participant en els programes 'Top Chef' i 'MasterChef'.\n20.15 h, Show cooking: demostració de cuina amb la recepta coca enramada del Penedès marítim a càrrec de David Vernet, xef propietari del restaurant Vell Papiol de Calafell i membre del col·lectiu baixpenedesenc Terra i Taula.\n21.00 h, Tast de grups de cultura popular: assaig de la colla castellera Minyons de l'Arboç.\n21.45 h, Concert del grup Nerea Bassart Trio (versions pop-rock des del Vendrell).\n22.50 h, Sorteig de lots de productes dels expositors participants.\n23.00 h, Tancament de la mostra d'expositors.\nUn dels 'show cookings' de l'edició del 2018 de l'Enramada | Ajuntament de l'Arboç\nDe 8.15 h a 12.00 h, Caminada per la vinya penedesenca. Ruta per les vinyes dels termes de l'Arboç, Banyeres del Penedès i Llorenç del Penedès i visita comentada i tast de cava a la Cooperativa de Llorenç del Penedès. Organitza: Club Esportiu l'Arboç. Cal inscriure's prèviament a la carpa de l'organització (plaça Catalunya) o bé enviant un correu electrònic a turisme@arbocenc.cat. Té un preu de 5 euros i un aforament màxim de 80 persones. En acabar s'oferirà un refrigeri amb vi del Penedès a tots els participants.\n11.00 h, Obertura de la mostra d'expositors\n11.00 a 14.00 h, Tallers infantils de tardor (gratuïts)\nD'11 a 14.30 h, Inflables per als infants (gratuïts)\nDe 12.15 a 12.45 h, Tast d'olis a càrrec de Jordi Pascual Solé, propietari de Torclum i membre del col·lectiu baixpenedesenc Terra i Taula. Cal inscriure's prèviament a la carpa de l'organització (plaça Catalunya) o bé enviant un correu electrònic a turisme@arbocenc.cat. Té un preu de 5 euros i un aforament màxim de 30 persones.\nDe 13.15 a 14.00 h, Taller de cuina saludable a càrrec de Mery Cruz Cendoya. Cal reservar (preu: 5 €; inclou el davantal solidari). Aforament màxim: 30 persones.\nDe 17.00 a 20.30 h, Tallers infantils de tardor (gratuïts)\nDe 17.00 a 21 h, Inflables per als infants (gratuïts)\nDe 17.30 a 19.30 h, Museu de Puntes de Coixí. Entrada gratuïta al museu presentant un tiquet de L'Enramada.\nDe 18.30 a 19.15 h, Show cooking presentat pels arbocencs Josep Sendra i Ulisses Luna i els xefs Joel Molina, del restaurant El Barretet de Castellet, i Jordi Martínez del restaurant Coll de Nulles.\nUna de les edicions de l'Enramada de l'Arboç | TarragonaDigital.com\nDe 19.15 a 20.00 h, Show cooking a càrrec del forner artesà Luis Montes, de l'Artesà de Calafell, i del xef Anibal Bonino, del restaurant Santo Porcello de Barcelona. Elaboraran dues coques enramades, una de ceps i l'altra de calçots.\n20.30 h, Concert d'Anna & Ignasi (cançó d'autor i versions des de Calafell).\n21.45 h, Concert del grup Rosa Maria Inglada (versions pop des de Banyeres del Penedès).\n23.00 h, Sorteig de lots de productes dels expositors participants.\n23.30 h, Cloenda de l'Enramada\nLa Xarxa Vendrellenca afirma que l'estació de bombament de Sant Salvador és propietat municipal\nMinyons de l'Arboç L'Enramada L'Arboç gastronomia agenda


Entitats i Institucions | Disseny Hub Barcelona\nEl model de gestió del Disseny Hub Barcelona que estableix l’acord marc determina els socis que han de tirar endavant l’activitat i els objectius d’aquest equipament públic. Aquests agents són l'Ajuntament de Barcelona, la Fundació Barcelona Centre de Disseny (BCD), el Foment de les Arts i del Disseny (FAD), el Museu del Disseny de Barcelona i la biblioteca El Clot-Josep Benet.\nTots els operadors conformen el nucli de funcionament del Disseny Hub. La seva participació constitueix una innovadora forma de gestió compartida amb tres fites fonamentals: una gestió i governança sota criteris d’eficiència i eficàcia; assolir l’objectiu de convertir el Disseny Hub Barcelona en un centre referent al món; i fixar aquests models de gestió i millorar-los avaluant-ne els objectius assolits.\nEl Barcelona Centre de Disseny\nÉs el primer centre de promoció i dinamització del disseny privat de l’Estat. Des de 1973 és referent en els àmbits empresarial i institucional pel que fa al desenvolupament del disseny com a fonament de la innovació creadora de valor econòmic i social, i en l’ajuda a les empreses en la seva gestació, naixement, promoció i internacionalització.\nAssociació d’associacions de professionals i empreses de les disciplines del disseny. Fundada el 1903, és un referent a Europa en tots els àmbits del disseny. La promoció del bon disseny i l’arquitectura com a eines de progrés per a les persones són part del seu ADN fundacional.\nÉs el museu de les arts de l’objecte i del disseny i reuneix les col·leccions dels museus de les Arts Decoratives, de Ceràmica, i Tèxtil i d’Indumentària, i del Gabinet de les Arts Gràfiques de Barcelona. Conserva un fons de més de 70.000 objectes classificats amb la denominació d’arts decoratives o arts aplicades i que abracen del segle IV aC fins avui.\nLa biblioteca dóna servei als barris del Clot i del Parc i la Llacuna del Poblenou del districte de Sant Martí i forma part de la Xarxa de Biblioteques de Barcelona juntament amb 39 centres més. El centre atreu també potencials visitants a la àmplia oferta d’activitats que desenvolupa el Disseny Hub Barcelona.


Formació | CESIRE | Pàgina 2\nExperiència formativa- Actualització científica i experiències d’aula per a professorat de Física i Química\nCurs d’actualització científica sobre el temes punters i controvertits per aportar criteri i arguments a l’aula; presentació d’activitats i recursos innovadors.\nEls divendres de Biologia i Geologia al Cesire\nMARIA ELENA GAYAN RICO08/09/21\nVuitena edició de l’activitat formativa adreçada a docents de biologia i de geologia de l’ESO i de batxillerat. Aquesta formació té l’objectiu d’oferir actualització científica, de proposar metodologies i orientacions didàctiques i de fomentar l’intercanvi d’experiències entre els participants.\nDimensió matemàtica: Competències matemàtiques a secundària\nSILVIA MARGELI VOELP06/09/21\nCurs de 30 h. de durada al que es treballarà al voltant de les 4 dimensions que desenvolupen la competència matemàtica:\nDificultats en la relació comunicació-llenguatge\nLes dificultats que ens trobem a la pràctica educativa per atendre aquests infants que sembla que no es deixin educar sovint ens porten a posicions estèrils de rigidesa, impotència i angoixa. Les problemàtiques que observem al centre en l’eix de la relació i la comunicació donen compte de les dificultats que pot tenir l’infant per a trobar un lloc (simbòlic) en el món dels altres. Formació impartida per Montserrat Colillas.\nCurs “Acompanyament en l’adquisició de la llengua oral a través de la literatura”\nFormació teòrico-pràctica, dirigida a equips motor de centre (preferiblement caps d’estudis o coodinadores de cicle, a més de mestres d’infantil i cicle inicial de primària), que parteix de la reflexió sobre la importància de la lectura en els infants com a eina per comprendre el món i aprendre, i que vol donar eines als equips docents dels centres partint la reflexió i l’acció.\nAprenentatge de llengües amb integració de tècniques del ioga educatiu. Curs d’aprofundiment.\nCurs adreçat a docents de diversos nivells educatius que hagin fet alguna formació de ioga educatiu per tal de treballar de manera integrada la llengua i les tècniques del ioga educatiu a l’aula. Enguany es treballarà al voltant de la llengua oral i la lectura. Curs d’aprofundiment.\nFormació adreçada a integrar GeoGebra a l’aula de matemàtiques, tenint en compte el punt de vista de la competència matemàtica\nJOSEP FERRANDIZ FARRE13/05/21\nIntroducció a la programació per aprendre creant i desenvolupant diversos projectes (learning by doing) amb un entorn gràfic de treball: Snap! La programació, a banda d’aportar-nos un aprenentatge en el camp del pensament computacional, ens permet abordar qualsevol projecte que faci servir el món digital des d’un punt de vista creatiu, experimental, cooperatiu, lliure i crític.\nFormació, Tecnologies per repensar la vida creant 0


“Feia molta falta!”: l’alegria de 3 loters que han venut un 5è premi als veïns\nL'administració del carrer Villarroel que ha venut un cinquè premi / Google\nUna d'elles ha venut deu sèries d'un número premiat, així que repartirà 600.000 euros\nEn un any insòlit en què la situació econòmica ha portat moltes famílies al límit, tres administracions de loteria de Barcelona poden celebrar que repartiran diners i alegria. “Esperem que sigui per a algú que ho necessita”, resumeix Herbert Prieto, propietari des de fa uns 10 anys de l’administració del número 49 del carrer Villarroel. Ha venut el 86986, el primer cinquè premi que s’ha cantat de la Loteria de Nadal. No sap encara quantes sèries o números li n’han comprat, però celebra que és la primera vegada que reparteix un premi de la Loteria de Nadal. “És un molt bon any per repartir premis”, diu, exultant.\nDelfín González porta tota la vida repartint sort al número 435 del carrer de Sants. Primer el seu pare i ara ell, han venut números de loteria als veïns de Sants durant dècades. Aquest matí la seva dona, María Isabel Garcés, responia el telèfon amb alegria després de saber que havien venut el 28674, premiat amb un cinquè premi. Detalla que n’han venut deu sèries, la qual cosa es tradueix en 100 dècims i en 600.000 euros repartits. “Aquest any feia molta falta!”, exclama.\nAl número 154 del carrer Girona també hi ha hagut sort. “Hem rebut el premi amb molta alegria, a més ha estat el primer a sortir”, expressa el propietari, Daniel Plazas. Ha venut una sèrie del 86986, que suposa el segon cinquè premi que reparteix des d’aquesta administració. La va comprar al 2013, i és conscient que el fet de vendre un número premiat suposa un augment de vendes de cara a futurs sortejos. A mig matí encara no hi havia anat ningú dels afortunats, però explica que ha venut els números de la sèrie a diverses persones.


Barcelona Dragons Triathlon: Carcasses dragones\nAquest dimecres obrirem el procés de comanda d'equipacions per la temporada 2013. Com sabeu ara ho farem tot amb TAYMORY (excepte el paravent i l'armilla que continuarem amb MAGIC). Intentarem demanar algunes mostres per a què el dia 23 els veieu i fins i tot us ho proveu. Per a què us feu una idea. El trisuit que és el millor de la marca, valdrà 115 euros (el de l'esquena oberta, que és l'únic que queda per dissenyar, serà una mica més barat). El groc serà idèntic al de ChampSys.\nEtiquetes de comentaris: Marques, Material


Enquesta: Pla de dinamització joventut — Ajuntament de Ripollet\n/ Enquesta: Pla de dinamització joventut\nEnquesta: Pla de dinamització joventut\nRecollida de dades per a l'elaboració del Pla de Dinamització de Joventut\nL’Ajuntament té per objectiu que el Casal de Joves de Ripollet esdevingui un espai de referència entre el jovent de la nostra ciutat. Per aquest motiu s’està treballant en l’elaboració d’un pla de dinamització per tal d’adaptar l’equipament a les necessitats de les persones joves del nostre municipi.\nPer poder elaborar aquest document és imprescindible que la gent jove de Ripollet pugui participar en les diferents etapes del procés d'elaboració i aprovació del Pla. Així, us proposem que respongueu al formulari que teniu tot seguit, per conèixer l'opinió de la gent jove dels serveis i activitats que els ofereix el Casal de Joves.\nConeixes el Casal de Joves? Si marques "no" passa a la pregunta 4\nAmb quina freqüència t’agradaria anar al Casal de Joves de Ripollet? Tria una opció\nCada dia3 vegades a la setmana2 vegades a la setmanaEsporàdicamentMai\nQuin tipus de servei creus que el casal de Joves hauria de prioritzar? Assenyala quins són prioritaris segons la teva opinió\nEspai d’informació i assessorament juvenil Espai de trobada i oci per a joves Lloc on fer tallers i cursos de formació Lloc on fer espectacles i altres manifestacions artístiques Espai per estudiar i fer treballs en grup amb ordinadors\nEt posem uns exemples. Afegeix les propostes que creguis convenients a la pregunta següent.\n- Tallers de decoració de l’espai; de cuina; de música.. - Xerrades sobre sexualitat, drets laborals, temes d'actualitat - Sortides o activitats a l’aire lliure - Entrenaments d’arts marcials - Tornejos de videojocs o de jocs de taula - Cinefòrums Teatre\nAfegeix les teves propostes per a activitats o tallers\nQuin material t'agradaria que estigués disponible al Casal de Joves\nOrdinadors Videojocs Llibres de consulta/Biblioteca Jocs de taula Projector Pissarra Ping-pong Altres (especifica quins a la pregunta següent)\nAfegeix els materials que podrien estar disponibles al Casal de Joves\nQuins horaris d'obertura general podria tenir el Casal entre setmana?\nA la tardaAl matí i a la tardaA la tarda i algun matí\nHauria d'obrir els caps de setmana?\nSí, sempreSí, en ocasions puntualsSí, sempre que una entitat o l’ajuntament organitzés activitatsSí, sempre que una entitat organitzés activitatsNo, només seria necessari obrir de dilluns a divendres\nFes-nos els suggeriments que vulguis per millorar el Casal de Joves!\nSi voleu estar al dia de les activitats i recursos del Casal de Joves, envieu-nos un correu amb les vostres dades a joventut@ripollet.cat o a l’instagram @ripolletjove.


Inici / Actualitat / Notícies / L'Ajuntament de Bigues i Riells frena la pujada del rebut de l'aigua per al 2015\nPer mantenir el mateix preu retirarà de la concessió obres que no estaven amortitzades i que gravaven el preu final.\nL’Ajuntament de Bigues i Riells ha pogut frenar la pujada del preu de l’aigua d’aquest 2015 després que l’empresa concessionària, Sorea, sol·licités un increment del 25%. Els serveis tècnics i jurídics de l’Ajuntament han analitzat la concessió. De l’estudi van concloure que realment amb les tarifes actuals no es cobrien les despeses, però que cobrir-les no suposava un increment del 25% del rebut. L’Ajuntament va demanar a la Comissió de Preus de Catalunya que no aprovés les tarifes.\nFinalment, la solució perquè no s’apugi el rebut ha estat rectificar decisions preses amb anterioritat sobre inversions que havien de ser pagades amb el consum d’aigua. L’Ajuntament entén que l’aigua no és un bé de consum sinó una necessitat bàsica. Per això, des de l’any 2011 considera que la infraestructura és un bé col·lectiu. Un clar exemple ha estat finançar l’obra de la portada d’aigua a Riells. Per això, ara recuperarà la part no amortitzada de dues obres anteriors que gravaven molt el preu de l’aigua.\nEn definitiva, l’usuari paga el manteniment de la xarxa, el servei i l’aigua, i no les infraestructures que fan pujar el preu. D’aquesta manera s’aconsegueix frenar la pujada del preu del rebut sense que afecti el servei, només tocant la part financera de la concessió. Un precedent similar cal buscar-lo l’any 2012, quan l’empresa concessionària demanava un increment del 36% del rebut. L’Ajuntament va ajustar l’explotació de la concessió i el rebut es va apujar un 8%.\nLa solució és producte de dos anys de feina per analitzar la concessió i trobar la manera de vetllar pels interessos dels usuaris, i no només pels interessos de l’empresa concessionària.\nAltres ajuntaments creuen que és millor subvencionar les pèrdues de l’empresa concessionària, és a dir, sufragar dèficit de la concessió; i aquest ajuntament ha cregut millor treure de la concessió allò que la gravava financerament.


Activitat adreçada a nenes i nens entre els 4 i 9 anys acompanyades d’una persona adulta que també participarà en l’activitat . Un matí de diumenge diferent per viure l’art des de dins, un espai d’aprenentatge a partir de propostes lúdiques al Centre d'Art Torre Muntadas.\nAquestes activitats són gratuïtes i funcionen mitjançant inscripció prèvia, reservant plaça fins a un màxim de 15 infants per sessió.\nTot i que aquest és un programa d’activitats anual, les inscripcions s'han de realitzar per cada una de les sessions. Si s'excedís el màxim, les inscripcions passaran a formar part d'una llista d'espera.\nAquestes es poden realitzar a través del web municipal online.elprat.cat\nP eríode d'inscripció obert a partir del 2 de març\nPer a més informació ens podeu enviar un correu electrònic a unzip@elprat.cat o trucar al telèfon 93.478.22.37 (de dimarts a dissabte de 16.30 h a 20.30 h i caps de setmana i festius d'11 a 14 h).\nInvestigadors del quotidià\nInscripció prèvia obligatòria: Enviant un e-mail a unzip@elprat.cat o trucant al 93.478.22.37 de dimarts a divendres de 16.30 h a 20.30 h\nInscripció prèvia obligatòria: al web online de l’Ajuntament del Prat, enviant un e-mail a unzip@elprat.cat o trucant al 93.478.22.37 de dimarts a divendres de 16.30 h a 20.30 h\nActivitats a càrrec de l'artista\nJUAN ANTONIO CEREZUELA.\n+ INFORMACIÓ i INSCRIPCIONS [Vés-hi]\nActivitats a càrrec del col·lectiu VIAJELOGÍA.\nActivitats a càrrec dels col·lectius Planeando Truchas i Cicle Violeta.\nActivitat a càrrec de la pratenca Stella Rubio que constarà de 7 sessions repartides al llarg de 2014.\nPodeu inscriure-us a tantes sessions com desitgeu.\n+ INFORMACIÓ [Vés-hi]\namb Montse Sans\nActivitat a càrrec de la pratenca Montse Sans que constarà de 7 sessions repartides al llarg de 2013.


Vols emprendre... però no saps per on començar? - COAMB\nVols emprendre... però no saps per on començar?\nVols emprendre… però no saps per on començar?\nQuines són les diferents opcions i formats d’empresa per ecoemprendre? Quins són els nínxols de mercat verds? Què inclou un pla de negoci? Com plantejar el màrqueting dels meus productes i serveis? Aquestes són algunes de les qüestions que tractarem de resoldre durant el curs online ‘Eines per ecoemprendre’.\nL’Escola de Formació del COAMB ha organitzat aquest nou curs, que es podrà cursar a través de la plataforma online de formació del Col·legi durant el mes de juliol, amb l’objectiu que els assistents siguin capaços de:\nDesenvolupar un pla de negoci a partir d’una idea d’activitat.\nPerdre la por a emprendre.\nPortar la seva idea de negoci a la pràctica i defensar-la davant possibles inversors.\nGestionar el dia a dia de la seva empresa.\nEls continguts del curs estaran disponibles en castellà, però la comunicació amb els docents pot ser tant en català com en castellà. Es recomana una dedicació de 5 o 6 hores setmanals amb total llibertat horària.\nConsulteu el programa, preus i descomptes del curs en aquest enllaç. I, si esteu interessats, no ho deixeu passar i reserveu ja la vostra plaça!


Luka Okros guanya el XIX Concurs Internacional de Piano de València Premi Iturbi\nLa vicepresidenta de la Diputació, Maria Josep Amigó, ha lliurat el primer i segon premi\nEl pianista georgià Luka Okros és el guanyador del primer premi del XIX Concurs Internacional de Piano de València Premi Iturbi, organitzat per la Diputació de València.\nAquest guardó està dotat amb 18.000 euros per la Diputació, a més de l'edició d'un CD, recitals per Espanya, un concert amb l'Orquestra de València, un recital per a la Societat Filharmònica de València, un recital a l'Acadèmia d'Espanya a Roma, un recital al Real Col·legi d'Espanya, a Bolonya, i un recital per a la Fundació Eutherpe de la ciutat de Lleó.\nEl segon premi, guardonat amb 12.000 euros per la Diputació, ha recaigut en Viviana Lasaracina. La tercera premiada, amb un guardó dotat amb 6.000 euros per la Diputació, ha sigut Aleksandra Jablczyńska, mentres que el quart premi, dotat amb 4.000 euros per la Diputació, ha recaigut en Jean-Paul Gasparian.\nEl cinqué premi, dotat amb 3.000 euros per l'Ajuntament de València, ha sigut per a Mario Mora, i el sisé premi, de 1.900 euros per la Societat Filharmònica de València, per a Scipione Sangiovanni.\nLa vicepresidenta de la Diputació de València, Maria Josep Amigó, ha lliurat el primer i segon premi, i la resta de guardons els han atorgat el diputat de Cultura, Xavier Rius; el director general de Culturarts, José Luis Moreno; la regidora de Cultura de l'Ajuntament de València, Glòria Tello; i el president de la Societat Filharmònica de València, Juan Vila.\nTambé s'han lliurat els quatre premis especials de 1.500 euros cadascn. El premi Kawai per al concursant espanyol millor classificat ha recaigut en Mario Mora; el premi Yamaha Premium al millor Intèrpret de Música Contemporània ha sigut per a Jean-Paul Gasparian; el premi del públic Clemente Pianos per al millor finalista triat entre els assistents a la final ha recaigut en Scipione Sangiovanni, i el Premi Fundació Banc Sabadell al millor intèrpret de música espanyola, l'ha rebut Viviana Lasaracina.\nDesprés del lliurament de premis, els guanyadors del certamen han oferit un recital al públic assistent.


DOGC núm. 5506 - 16/11/2009\nRESOLUCIÓ ECF/3152/2009, de 29 d'octubre, per la qual s'obre la convocatòria i s'aproven les bases per a la concessió dels premis de la fase autonòmica del concurs escolar 2009-2010 Consumópolis 5, sobre consum responsable. (Pàg. 85611)\nECF/3152/2009, de 29 d'octubre, per la qual s'obre la convocatòria i s'aproven les bases per a la concessió dels premis de la fase autonòmica del concurs escolar 2009-2010 Consumópolis 5, sobre consum responsable.\nL'Agència Catalana del Consum (en endavant l'ACC), creada per la Llei 9/2004, de 24 de desembre, té, entre altres funcions, la de promoure l'educació dels joves en els hàbits del consum responsable.\nEl Ministeri de Sanitat i Consum, a través de l'Institut Nacional de Consum organitza juntament amb els organismes de consum de diferents comunitats autònomes el Concurs escolar 2009-2010 sobre consum responsable: I tu, de què vas? A mi em va el consum responsable (Consumópolis 5).\nAquest concurs, que es convoca en la seva quinta edició, té com a objectiu fomentar la participació dels centres educatius a través del professorat i l'alumnat, en activitats relacionades amb l'educació dels consumidors, per així sensibilitzar els escolars de la importància que té realitzar els actes de consum de forma conscient, crítica, solidària i responsable. Amb aquesta finalitat, l'ACC ja va participar en les quatre edicions anteriors del concurs convocades els anys 2005, 2006, 2007 i 2008.\nL'ACC ha decidit participar en l'organització i difusió d'aquesta nova edició del concurs, per aconseguir, d'una banda, sensibilitzar els escolars catalans de la importància que les seves decisions de consum comporten per a si mateixos, el medi ambient i el seu entorn social i així fomentar l'adopció d'hàbits de consum crítics, sostenibles i solidaris i d'altra banda aconseguir implicar tant al professorat com a l'alumnat dels centres educatius de Catalunya en la importància de l'educació en el consum responsable.\nAquest concurs es desenvoluparà en dues fases, una d'àmbit autonòmic i una altra d'àmbit estatal.\nL'ACC organitzarà la fase autonòmica a Catalunya d'aquest concurs amb la finalitat de possibilitar la participació en aquest esdeveniment dels escolars catalans d'edats compreses entre 10 i 16 anys i procedir a la concessió d'uns premis, els guanyadors dels quals participaran en la fase estatal del concurs com a representants de Catalunya.\nFer pública la convocatòria del concurs per a la concessió dels premis de la fase autonòmica del concurs escolar 2009-2010 sobre consum responsable: I tu, de què vas? A mi em va el consum responsable (Consumópolis 5) i aprovar-ne les bases reguladores, les quals es publiquen a l'annex d'aquesta Resolució.\n2.1 S'estableixen tres nivells de participació:\nEscolars de 3r cicle d'educació primària.\nEscolars de 1r cicle d'educació secundària obligatòria.\nEscolars de 2n cicle d'educació secundària obligatòria.\n2.2 Els centres escolars als quals pertanyen els equips rebran, dins de cada categoria, els premis en metàl·lic següents:\n1r premi de 1.200,00 euros.\n2n premi de 500,00 euros.\n3r premi de 300,00 euros.\n2.3 La quantia màxima destinada en aquesta convocatòria és de 6.000,00 euros, que anirà a càrrec de la partida pressupostària 6170D/483.0001.00/4610 del pressupost de l'ACC per a l'any 2010, el qual queda condicionat a l'existència de crèdit suficient i adequat en el projecte de la Llei de pressupostos de l'exercici 2010.\n3.1 El termini d'inscripció per participar en la primera activitat del concurs serà del 13 d'octubre al 30 de novembre del 2009, ambdós inclosos.\n3.2 El termini per presentar la documentació, relacionada a l'annex (punt 5.1), corresponent a la fase autonòmica del concurs, començarà el 2 de febrer del 2010 i finalitzarà el 10 de març del 2010.\n4.1 L'òrgan instructor del concurs és el Servei d'Informació i Formació de l'ACC.\n4.2 L'òrgan competent per resoldre el concurs i atorgar els premis és el/la director/a de l'ACC, a proposta del jurat.\n4.3 El jurat estarà format pels membres següents:\nPresident o presidenta: director/a de l'ACC.\nPresident o presidenta suplent: subdirector/a d'atenció al consumidor de l'ACC.\nDos vocals titulars i dos suplents designats pel/per la director/a de l'ACC.\nSecretari o secretària del jurat amb veu i sense vot.\nUn funcionari o una funcionària de l'ACC escollit o escollida pel president o presidenta del jurat.\n4.4 El termini màxim per emetre i notificar la resolució del concurs serà el 14 d'abril de 2010. La notificació es realitzarà d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.\n4.5 Es podrà interposar un recurs d'alçada davant el conseller de Economia i Finances contra la resolució d'atorgament dels premis del concurs, que no exhaureix la via administrativa, en el termini d'un mes a comptar de l'endemà de la notificació, sense perjudici que s'interposi qualsevol altre recurs que es consideri adequat.\n4.6 La resolució d'atorgament dels premis del concurs es publicarà al Diari Oficial de la Generalitat de Catalunya (DOGC).\nJordi Anguera i Camós\nBases reguladores de la fase autonòmica a Catalunya del Concurs escolar 2009-2010 sobre consum responsable: I tu, de què vas? A mi em va el consum responsable (Consumópolis 5)\n.1 Finalitat del concurs\n1.1 El principal objectiu del concurs es sensibilitzar els escolars en la importància que té realitzar els actes de consum de forma conscient, crítica, solidària i responsable.\n1.2 Així mateix, es pretén fomentar la participació dels centres educatius a través del professorat i de l'alumnat, en activitats relacionades amb l'educació dels consumidors.\nS'estableixen tres nivells de participació:\nPodran participar els equips formats per 5 alumnes, d'un mateix cicle, que estiguin matriculats en algun dels tres nivells assenyalats de qualsevol centre escolar públic, concertat o privat de Catalunya i coordinats i representats per un professor o una professora que imparteixi alguna assignatura d'aquests cursos al centre educatiu. Un mateix professor podrà coordinar i representar a més d'un equip. Un alumne es podrà inscriure només en un equip.\n3.1 S'atorgarà un diploma de participació per al professor i per a tots els membres dels tres primers equips classificats per cada categoria d'edat i l'equip guanyador de cada categoria tindrà dret a participar en la fase estatal del concurs.\n3.2 L'ACC es farà càrrec de la traducció al castellà dels treballs per la seva presentació i participació en aquesta fase estatal del concurs.\n3.3 Els centres escolars als quals pertanyen els equips rebran, dins de cada categoria, els premis en metàl·lic següents:\na) Equips d'escolars de 3r cicle d'educació primària\nb) Equips d'escolars de 1r cicle d'educació secundària obligatòria\nc) Equips d'escolars de 2n cicle d'educació secundària obligatòria\n.4 Característiques del concurs\nEls equips participants hauran de realitzar dos tipus d' activitats:\n4.1 Primera activitat : Consisteix en resoldre unes proves de caràcter pedagògic i lúdic que es resoldran durant el joc interactiu .Consumópolis 5. a Internet, al qual es podrà accedir a través de la pàgina web de l'Agència Catalana del Consum (www.consum.cat) o bé directament a la pàgina principal del concurs (www.consumopolis.com) en la qual s'especificaran les normes de participació i les fases de desenvolupament d'aquestes proves.\nEl registre dels equips participants en aquesta activitat es realitzarà del 13 d'octubre al 30 de novembre del 2009, ambdós inclosos, i es podrà participar en el joc interactiu .Consumópolis 5. entre el 26 d'octubre i el 14 de desembre de 2009, ambdós inclosos.\n4.2 Segona activitat: consisteix en l'elaboració de:\n1. Un àlbum virtual en el portal de Consumópolis, és a dir, un conjunt de 5 fotografies que representin la visió dels participants sobre diferents aspectes relacionats amb el consum responsable. Cada fotografia tindrà un títol i haurà d'anar acompanyada d'una explicació que pot tenir forma de poesia, relat, conte, etc. Aquest àlbum virtual serà accessible des del 26 d'octubre del 2009 fins a l'1 de març del 2010.\nEls equips han de presentar, en l'espai on s'hagi desenvolupat la primera activitat del joc interactiu, www.consumopolis.com, un únic àlbum virtual, en català. És obligatori que almenys tres de les fotografies sobre els diferents temes de consum responsable que es treballen al concurs tractin els aspectes següents:\na) El consum reflexiu: la informació a l'hora de consumir. L'estalvi i la despesa familiar: el meu pressupost\nb) El consum i l'ús de les tecnologies (TIC): aparells electrònics, Internet, etc.\nc) El consum sostenible (amb el medi ambient) i solidari (comerç just)\nLes fotografies hauran de ser originals, preses per algun membre de l'equip i cadascuna estarà identificada amb un títol. Hauran de tenir un pes màxim d'aproximadament 3 Mb. Es poden pujar fotos de diferents formats: jpeg, bmp, ng, gif i tif. És recomanable pujar fotos amb unes proporcions 4x3 o 3x4.\nLes fotografies no podran incloure publicitat ni marques de productes o serveis. Tampoc reflectiran imatges o continguts sexistes, racistes o qualssevol altre contrari als valors de l'escola actual.\nA cada foto se li associarà una targeta descriptiva que inclogui:\nTítol: específic per a la fotografia (per exemple: Administrant la meva paga).\nTema: definir en una frase de què tracta la imatge. (per exemple: L'estalvi i la despesa familiar: el meu pressupost)\nCamp obert: breu text explicatiu (màxim 350 paraules) en alguna de las formes literàries més comunes (poesia, conte, assaig, article, etc.), fent un comentari de la relació de la imatge amb el títol i amb el tema.\nEn el cas de que alguna fotografia no sigui considerada adequada (per definició, nitidesa, mida, etc.) s'avisarà al coordinador de l'equip corresponent perquè sigui substituïda per un altra o sigui corregida.\nPara facilitar el treball dels equips, en qualssevol moment es podran imprimir les fotografies i les targetes associades.\nPodran accedir a aquest espai per fer l'àlbum virtual els equips, els membres dels quals hagin completat el recorregut de la primera activitat del concurs.\nL'espai en el portal www.consumopolis.com per fer l'àlbum virtual serà accessible als equips a partir del 26 d'octubre de 2009 fins a l'1 de març del 2010.\nUn cop finalitzat l'àlbum virtual es podrà imprimir la fitxa de l'àlbum virtual que consisteix en un document on consten: referència de l'àlbum virtual/nom de l'equip/redactors/nombre de pàgines. El professor haurà d'imprimir aquest document i enviar-lo a l'ACC juntament amb la sol·licitud de participació esmentada al punt 5 d'aquestes bases. Des del moment en què la fitxa de l'àlbum virtual hagi estat impresa pel coordinador l'àlbum no podrà ser modificat.\n2. Una memòria escrita, en català, sobre la participació de l'equip en el concurs, la qual no ha de ser inferior a 5 pàgines ni superior a 10, en la qual s'exposi, com a mínim:\nL'organització del equip per a la resolució de les proves de les activitats del joc .Consumópolis 5. i la documentació consultada.\nL'organització de l'equip per a l'elaboració de l'àlbum virtual i el seu procés d'elaboració.\nPer a la resolució de les proves proposades en la primera activitat del concurs i per a l'elaboració del treball a realitzar en la segona activitat, els equips i professors comptaran amb fitxes informatives en format pdf localitzades en la pàgina que sustenta el joc, relacionades amb cada prova i amb el consum responsable. També estaran a disposició dels participants les fitxes pedagògiques corresponents als anteriors concursos i les informacions contingudes en les pàgines web dels diferents organismes públics amb competències de consum.\n.5 Requisits i documentació per participar en el concurs\n5.1 Per poder participar en la fase autonòmica del concurs escolar 2009-2010 sobre Consum responsable: I tu, de què vas? (Consumópolis 5) els equips interessats han de:\nPrimer: haver-se registrat al joc .Consumópolis 5. (www.consumopolis.com) en la data i forma adequades (abans del dia 1 de desembre del 2009) i que tots i cadascun dels membres de l'equip superin totes les proves de caràcter pedagògic i lúdic del joc interactiu.\nSegon: Presentar entre el 2 de febrer del 2010 i el 10 de març del 2010, la documentació següent:\na) Una sol·licitud d'inscripció per participar en el concurs subscrita pel professor que coordini l'equip amb indicació del:\nCàrrec i funcions del professor i nom i dades del centre escolar que representa.\nNom de l'equip inscrit en el joc interactiu .Consumópolis 5..\nb) Fotocòpia compulsada del NIF del professor i dels cinc escolars que composin l'equip.\nc) Fitxa de l'àlbum virtual i la memòria, en suport paper, que hagi elaborat l'equip.\nd) Una autorització signada pels participants, o en cas de ser menors d'edat, pels seus representants legals, perquè l'import econòmic del premi sigui abonat al centre escolar que representa l'equip.\ne) Una autorització dels seus representants legals per a la participació en el concurs, en el cas que els participants siguin menors d'edat.\nf) Una declaració signada pel representant del centre escolar al qual pertany l'equip, de no trobar-se el centre en cap dels supòsits de prohibició per ser beneficiari dels premis establerts a l'article 13 de la Llei 38/2003, de 17 de novembre, general de subvencions, incloent que el centre escolar està al corrent de les obligacions tributàries i amb la Seguretat Social.\n5.2 La sol·licitud i la resta de documentació estarà a disposició dels interessats en imprès normalitzat en el web de l'ACC (www.consum.cat) o en les dependències d'aquest organisme.\n5.3 Les sol·licituds i la resta de documentació esmentada s'adreçaran a l'ACC i es presentaran al registre d'aquest organisme al carrer Pamplona, 113, de Barcelona o mitjançant qualsevol de les altres formes previstes a l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.\n5.4 La presentació de la sol·licitud comporta autoritzar l'ACC a obtenir el certificat a emetre per l'Agència Estatal d'Administració Tributària, per la Tresoreria General de la Seguretat Social i pel Departament d'Economia i Finances de la Generalitat de Catalunya. Si es denega expressament aquesta autorització mitjançant l'imprès de sol·licitud, cal aportar aquestes certificacions.\n5.5 La presentació de la sol·licitud suposa l'acceptació expressa de totes les bases de la present convocatòria.\n5.6 Les sol·licituds presentades fora de termini no s'admetran a tràmit.\n.6 Procediment per a la valoració i avaluació de les candidatures\n6.1 Un cop presentada la documentació detallada en l'apartat anterior es procedirà a valorar els treballs presentats.\n6.2 La valoració i avaluació dels treballs presentats i la proposta d'adjudicació dels premis en metàl·lic la farà un jurat, òrgan col·legiat constituït amb aquesta finalitat i d'acord amb el que estableix la convocatòria.\n6.3 Criteris de valoració:\n1. La valoració de les proves incloses al joc interactiu .Consumópolis 5. quedarà establerta de forma automàtica pel mateix sistema, basant-se en els criteris de coneixements i habilitats detallats en el document explicatiu del joc, que es recull a l'annex de les bases del joc publicades a la pàgina web www.consumopolis.com\n2. Per valorar el àlbum virtual, el jurat tindrà en compte els criteris següents:\nHarmonia i adequació dels textos a les fotografies en relació amb el tema de consum responsable: 40 punts\nOriginalitat de fotos i textos: 40 punts\nPresentació i disseny global del treball: 20 punts\nPer a la valoració de la fase autonòmica, l'àlbum virtual ponderarà el 50%, el joc .Consumópolis 5. el 40% i la Memòria el 10%.\n6.4 Els premis es podran declarar deserts si així ho estima el jurat.\n6.5 Les qüestions no previstes en aquestes bases les resoldrà el jurat.\n.7 Procediment per a l'atorgament dels premis\n7.1 El/La director/a de l'ACC, a proposta del jurat i d'acord amb el criteris esmentats, atorgarà i lliurarà els premis en metàl·lic amb una resolució motivada.\n7.2 Les propostes d'ordre de pagament dels premis als guanyadors s'efectuaran una vegada es certifiqui que el centre escolar està al corrent de les obligacions tributàries o de la Seguretat Social imposades per les disposicions vigents.\n.8 Obligacions dels participants\n8.1 Els participants en el concurs, així com el beneficiari del premi, haurà de facilitar qualsevol documentació que li sigui requerida.\n8.2 El beneficiari del premi haurà de facilitar tota la informació que li sigui requerida per la Intervenció General de la Generalitat de Catalunya, la Sindicatura de Comptes o altres òrgans competents (article 95 c) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya).\n8.3 Els guanyadors dels tres premis del concurs per a cadascuna de les categories d'edat que són objecte d'aquesta convocatòria s'obliguen a cedir a l'ACC tots els drets d'explotació derivats de la publicació dels treballs, de manera que aquest organisme pugui utilitzar, pel seu compte o a través de terceres persones, físiques o jurídiques, de la forma que estimi més convenient pels seus interessos, qualsevol de les imatges o elements que conformin l'àlbum virtual.\n8.4 Així mateix, els guanyadors s'obliguen a assumir les responsabilitats que es puguin derivar de la utilització de textos, imatges i altres elements creatius que hagin aportat a la realització dels treballs, i que siguin propietat de terceres persones o entitats alienes a la present convocatòria.\n8.5 Per rebre l'import del premi, els beneficiaris hauran d'estar al corrent de les seves obligacions tributàries i socials.


És Crist que passa > La lluita interior > Cap 8\nVeure que en el cos i en I’ànima hi ha l’agulló de la supèrbia, de la sensualitat, de l’enveja, de la peresa, del desig de sotmetre els altres, no hauria de significar cap descobriment. És un mal antic, confirmat sistemàticament per la nostra experiència personal; és el punt de partida i l’ambient corrent per a guanyar en la nostra cursa vers la casa del Pare, en aquest íntim esport. Per això ensenya Sant Pau: jo corro, no pas a l’atzar; faig pugilat, no pas donant cops a l’aire; sinó que em copejo el cos i me’l faig esclau, no fos cas que havent predicat als altres, quedés jo reprovat.\nPer a estimar de debò cal ésser fort, lleial, amb el cor fermament ancorat en la fe, en l’esperança i en la caritat. Només la lleugeresa insubstancial canvia capritxosament I’objecte dels seus amors, que no són amors, sinó compensacions egoistes. Quan hi ha amor, hi ha enteresa: capacitat de donació, de sacrifici, de renúncia. I enmig d’aquella donació, del sacrifici i de la renúncia, amb el suplici de la contradicció, la felicitat i l’alegria. Una alegria que res ni ningú no podrà llevar—nos.\nEn aquest torneig d’amor no ens han d’entristir les caigudes, ni que fossin caigudes greus, si acudim a Déu amb dolor i bon propòsit en el sagrament de la Penitència. El cristià no és un maníac col·leccionista d’un full de serveis immaculat. Jesucrist Nostre Senyor es commou tant amb la innocència i la fidelitat de Joan com, després de la caiguda de Pere, s’entendreix amb el seu penediment. Jesús comprèn la nostra feblesa i ens atreu vers Ell, com fent—nos anar sobre un pla inclinat, desitjós que sapiguem insistir en l’esforç de pujar una mica, de dia en dia. Ens busca, com buscà Tomàs i li ensenyà, fent que les toqués amb els dits, les ferides obertes a les mans i al costat. Jesucrist sempre espera que tornem a Ell, justament perquè coneix la nostra debilitat.\nEn aquest Diumenge de Rams, quan Nostre Senyor comença la setmana decisiva per a la nostra salvació, deixem—nos de consideracions superficials, anem al gra, a allò que és veritablement important. Mireu, el que hem de pretendre és d’anar al cel. Si no, no hi ha res que pagui el tret. Per a anar al cel, és indispensable la fidelitat a la doctrina de Crist. Per a ésser fidel, és indispensable ésser obstinat amb constància en la nostra contesa contra els obstacles que s’oposen a la nostra eterna felicitat.\nNo ens ha d’estranyar que siguem derrotats amb una relativa freqüència, d’ordinari i fins i tot sempre en matèries de poca importància, que ens fiblen com si en tinguessin molta. Si ha amor de Déu, si hi ha humilitat, si hi ha perseverança i tenacitat en la nostra milícia, aquestes derrotes no tindran gaire importància. Perquè vindran les victòries, que seran glòria als ulls de Déu. Els fracassos no existeixen si un obra amb rectitud d’intenció i volent complir la voluntat de Déu, comptant sempre amb la seva gràcia i amb el nostre no—res.\nPerò ens sotja un enemic potent, que s’oposa al nostre desig d’encarnar acabadament la doctrina de Crist: la supèrbia, que creix quan no intentem descobrir, després dels fracassos i de les derrotes, la mà benefactora i misericordiosa del Senyor. Llavors, l’ànima s’omple de penombres —una trista obscuritat l’envaeix— i es creu perduda. La imaginació inventa obstacles que no són reals, que desapareixerien si miréssim només amb una miqueta d’humilitat. Amb la supèrbia i la imaginació, l’ànima s’endinsa a vegades en calvaris tortuosos; però en aquests calvaris Crist no hi és, perquè allà on hi ha el Senyor es frueix de pau i d’alegria, encara que I’ànima es trobi en carn viva i voltada de tenebres.\nHem de convèncer—nos que el major enemic de la roca no es el pic o la destral, ni el cop de qualsevol altra eina, per contundent que sigui: és l’aigua menuda que es va ficant de gota en gota, entre les escletxes de la penya, fins a malmetre’n l’estructura. El perill més fort per al cristià és menysprear la lluita en aquestes escaramusses, que van calant a poc a poc en l’ànima, fins a estovar—la, fer—la trencadissa i indiferent, insensible a les veus de Déu.\nEscoltem el Senyor que ens diu: qui és fidel en el poc, també és fidel en el molt, i qui és injust en el poc, també ho és en el molt. Que és com si ens recordés: lluita cada instant en aquests detalls petits en aparença, però grans als meus ulls; viu amb puntualitat el compliment del deure; somriu a qui ho necessiti mal que tinguis l’ànima adolorida; dedica, sense regatejar, el temps que calgui a I’oració; vés a ajudar el qui et cerca; practica la justícia, tot engrandint—la amb la gràcia de la caritat.\nAquestes i altres de semblants són les mocions que sentirem cada dia dintre nostre, com un avís silenciós que ens emmena a entrenar—nos en aquest esport sobrenatural de vèncer el propi jo. Que la llum de Déu ens il·lumini perquè en puguem percebre les advertències; que ens ajudi a lluitar, que estigui de la part nostra en la victòria; que no ens abandoni a l’hora de la caiguda, perquè així ens trobarem sempre en condicions d’aixecar—nos i de continuar combatent.\nNo ens poden aturar. El Senyor ens demana que batallem com més va més de pressa, cada cop més profundament, cada vegada més àmpliament. Estem obligats a superar—nos, ja que en aquesta competició, l’única meta és l’arribada a la glòria del cel. I si no hi arribéssim, res no hauria pagat la pena.\nQui desitja lluitar hi posa els mitjans. I els mitjans no han canviat en aquests vint segles de cristianisme: oració, mortificació i freqüència de Sagraments. Com que la mortificació també és oració —pregària dels sentits—, podem descriure aquests mitjans només amb dos mots: oració i Sagraments.\nVoldria que ara consideréssim aquesta deu de gràcia divina dels Sagraments, meravellosa manifestació de la misericòrdia de Déu. Meditem a poc a poc la definició que dóna el Catecisme de Sant Pius V: uns certs senyals sensibles que causen la gràcia, i ensems la declaren, com posant—la davant els ulls. Déu Nostre Senyor, és infinit, el seu amor és inexhaurible, la seva clemència i la seva pietat amb nosaltres no admeten límits. I, per bé que ens concedeix la seva gràcia de moltes altres maneres, ha instituït expressament i lliurement —només Ell podia fer—ho— aquests set signes eficaços, per tal que d’una forma estable, senzilla i assequible a tothom, els homes puguin fer—se partícips dels mèrits de la Redempció.\nSi s’abandonen els Sagraments, desapareix la veritable vida cristiana. Tot i així, no se’ns oculta que particularment en aquesta època nostra no falta qui sembla que oblida, i que fins i tot arriba a menysprear, aquest corrent redemptor de la gràcia de Crist. És dolorós parlar d’aquesta plaga de la societat que es diu cristiana, però cal fer—ho, perquè en les nostres ànimes s’afermi el desig d’acudir amb més amor i gratitud a aquestes fonts de santificació.\nDecideixen, sense el més petit escrúpol, retardar el baptisme dels acabats de néixer, privant—los —greu atemptat contra la justícia i la caritat— de la gràcia de la fe, del tresor incalculable de la inhabitació de la Trinitat Santíssima en l’ànima, que ve al món tacada pel pecat original. Pretenen també desvirtuar la naturalesa pròpia del Sagrament de la Confirmació, en el qual la Tradició, unànimement, sempre ha vist un enrobustiment de la vida espiritual, una efusió callada i fecunda de l’Esperit Sant, perquè, enfortida sobrenaturalment, l’ànima pugui lluitar —miles Christi, com un soldat de Crist— en aquesta batalla interior contra l’egoisme i la concupiscència.\nÉs de debò infinita la tendresa de Nostre Senyor. Mireu amb quina delicadesa tracta els seus fills. Ha fet del Matrimoni un vincle sant, imatge de la unió de Crist amb la seva Església, un gran sagrament en el qual es fonamenta la família cristiana, que ha d’ésser, amb la gràcia de Déu, un ambient de pau i de concòrdia, una escola de santedat. Els pares són cooperadors de Déu. D’aquí arrenca el deure amable de veneració, que correspon als fills. Amb raó, el quart manament pot dir—se —fa tants anys que ho vaig escriure— dolcíssim precepte del decàleg. Si hom viu el matrimoni com Déu vol, sagrament, la llar serà un racó de pau, lluminós i alegre.\nPer això el sacerdot ha d’ésser exclusivament un home de Déu, rebutjant el pensament de voler brillar en aquells camps on els altres cristians no el necessitin. El sacerdot no és un psicòleg, ni un sociòleg, ni un antropòleg: és un altre Crist, Crist mateix, per a atendre les ànimes dels seus germans. Fóra trist que el sacerdot, basant—se en una ciència humana —la qual, si es dedica a la seva tasca sacerdotal només conrearà a tall d’afeccionat i aprenent—, es cregués facultat, sense res més, per pontificar en teologia dogmàtica o moral. No faria altra cosa que demostrar la seva doble ignorància —en la ciència humana i en la ciència teològica—, bé que un posat superficial de savi aconseguís d’enganyar alguns lectors o oients indefensos.\nÉs un fet públic que alguns eclesiàstics semblen avui disposats a fabricar una nova Església, traint Crist, canviant els fins espirituals —la salvació de les ànimes, una per una— per fins temporals. Si no resisteixen aquesta temptació, deixaran de complir llur sagrat ministeri, perdran la confiança i el respecte del poble i causaran una tremenda destrucció dins l’Església, ficant—se, a més, indegudament, en la llibertat política dels cristians i dels altres homes, amb la consegüent confusió —ells mateixos es fan perillosos— en la convivència civil. L’Orde Sagrat és el sagrament del servei sobrenatural als germans en la fe; n’hi ha que semblen voler—ho convertir en l’instrument terrenal d’un nou despotisme.\nPerò continuem contemplant la meravella dels Sagraments. En la Unció dels malalts, com es diu ara de l’Extrema Unció, assistim a una amorosa preparació del viatge, que acabarà a la casa del Pare. I amb la Sagrada Eucaristia, sagrament —si és que podem expressar—nos així— del devessall diví, ens concedeix la seva gràcia, i Déu mateix se’ns dóna: Jesucrist, que és realment present sempre —i no tan sols durant la Santa Missa— amb el seu Cos, amb la seva Ànima, amb la seva Sang i amb la seva Divinitat.\nL’ascètica del cristià demana fortalesa i en troba en el Creador. Nosaltres som la fosca i Ell és la claríssima resplendor; som la malaltia, i Ell és salut robusta; nosaltres som l’escassetat, i Ell la infinita riquesa; som la feblesa, i Ell ens sustenta: quia tu es, Deus, fortitudo mea, perquè sempre sou, oh Déu meu, la nostra fortalesa. No hi ha res en aquesta terra que sigui capaç d’oposar—se al broll impacient de la Sang redemptora de Crist. Però la petitesa humana pot entelar els ulls, de manera que no s’adonin de la grandesa divina. D’aquí ve la responsabilitat de tots els fidels, i especialment dels que tenen l’ofici de dirigir —de servir— espiritualment el Poble de Déu, de no estroncar les fonts de la gràcia, de no avergonyir—se de la Creu de Crist.\nEn l’Església de Déu és obligació de tothom la tenacitat constant de ser sempre més lleials a la doctrina de Crist. No hi ha ningú que n’estigui exempt. Si els pastors no maldessin personalment per adquirir una finor de consciència, un respecte fidel al dogma i a la moral —que constitueixen el dipòsit de la fe i el patrimoni comú—, cobrarien realitat les profètiques paraules d’Ezequiel: Fill de l’home, profetitza contra els pastors d’Israel, profetitza i digue’ls: Així parla el Senyor Jahvé: Ai dels pastors d’Israel, que es pasturen ells mateixos! Els pastors, ¿no han de pasturar el ramat? Vosaltres us alimentàveu amb la llet, us vestíeu amb la seva llana. No heu refet les ovelles febles, no heu curat les que estaven malaltes, no heu embenat les que estaven ferides. No heu fet tornar les que s’esgarriaven, ni heu cercat les que es perdien, sinó que les dominàveu totes amb violència i amb duresa.\nSón reprensions fortes, però més greu és l’ofensa que es fa a Déu quan, havent rebut l’encàrrec de vetllar pel bé espiritual de tothom, es maltracta les ànimes, privant—les de l’aigua neta del Baptisme, que regenera I’ànima; de l’oli balsàmic de la Confirmació, que l’enforteix; del tribunal que perdona, de l’aliment que dóna la vida eterna.\nI quan pot esdevenir—se, tot això? Doncs quan un abandona aquesta guerra de pau. Qui no batalla, s’exposa a qualsevol esclavitud, que sap engrillonar els cors de carn: l’esclavitud d’una visió exclusivament humana, l’esclavitud del desig afanyós de poder i de prestigi temporal, l’esclavitud de la vanitat, l’esclavitud del diner, la servitud de la sensualitat...\nSi alguna vegada, perquè Déu pot permetre aquesta prova, ensopegueu amb pastors indignes d’aquest nom, no us escandalitzeu. Crist ha promès assistència infal·lible i indefectible a la seva Església, però no ha garantit la fidelitat dels homes que la componen. A aquests no els faltarà la gràcia —abundant, generosa— si per la seva banda hi posen el poc que Déu demana: estar atentament a l’aguait, entestant—se a treure, amb la gràcia de Déu, tot entrebanc per aconseguir la santedat. Si no hi ha brega, el qui sembla que està alt també pot estar molt baix als ulls de Déu. Conec les teves obres, la teva conducta; sé que tens nom de vivent i, en canvi, ets mort. Desvetlla’t i aferma el que resta del teu ramat, que s’està morint, perquè no he trobat les teves obres plenes davant del meu Déu. Recorda, quines coses vas rebre i acceptar, guarda—les i converteix—te.\nSón exhortacions de l’apòstol sant Joan, en el segle primer, adreçades a qui tenia la responsabilitat de l’Església de la ciutat de Sardis. Perquè el possible decaïment del sentit de la responsabilitat en alguns pastors no és un fenomen modern; sorgeix ja en temps dels apòstols, en el mateix segle que havia viscut a la terra Jesucrist Nostre Senyor. I és que ningú no està segur, si deixa de lluitar amb ell mateix. Ningú no es pot salvar tot sol. A tots, en l’Església, ens calen aquests mitjans concrets que ens enforteixen: humilitat, que ens disposa a acceptar l’ajuda i el consell; mortificacions, que aplanen el cor perquè hi regni Crist; estudi de la Doctrina segura de sempre, que ens emmena a conservar en nosaltres la fe i a propagar—la.\nLa litúrgia del Diumenge de Rams posa en boca dels cristians aquest càntic: portals, alceu les llindes, alceu—vos, portalades antigues, que ha d’entrar el rei de la glòria!. Qui roman reclòs en la ciutadella del propi egoisme, no baixarà al camp de batalla. Això no obstant, si alça les portes de la fortalesa i deixa que entri el Rei de la pau, sortirà amb Ell a combatre contra tota aquesta misèria que entela els ulls i insensibilitza la consciència.\nAra, dins i fora de l’Església, a dalt i a baix, fa l’efecte que molts han renunciat a la lluita —a aquesta guerra personal contra les pròpies claudicacions—, per a abandonar—se amb armes i bagatge a servituds que envileixen l’ànima. Aquest perill ens aguaitarà sempre, a tots els cristians.\nPer això, cal acudir insistentment a la Trinitat Santíssima, perquè es compadeixi de tothom. En parlar d’aquestes coses, m’esgarrifa de referir—me a la justícia de Déu. Acudeixo a la seva misericòrdia, a la seva compassió, perquè no miri els nostres pecats, sinó els mèrits de Crist i els de la seva Santa Mare, que també és Mare nostra, els del Patriarca Sant Josep que li va fer de Pare, els dels Sants.\nAvui, com ahir, del cristià, se n’espera heroisme. Heroisme en grans conteses, si cal. Heroisme —que serà la cosa normal— en les petites baralles de cada jornada. Quan hom lluita contínuament, amb Amor i d’aquella manera que sembla insignificant, el Senyor és sempre al costat dels seus fills, com un pastor amorós: Sóc jo que faré pasturar les meves ovelles i sóc jo qui les portaré a reposar. Cercaré la que s’ha perdut, faré tornar la que s’ha esgarriat, embenaré la que era ferida, curaré les malaltes... Viuran segurs al seu territori i sabran que jo sóc Jahvé, quan trencaré els lligams del seu jou i els deslliuraré de les mans dels qui els havien esclavitzat.


Jordi Creus, les cambres de comerç i Montse Ferrando al semàfor\nEl semàfor del 31 de maig de 2019\ndivendres, 31 de maig 2019 - 00:00h\nCambres de Comerç de Tarragona\nRepresentants de les cambres de comerç de Tarragona, Reus, Valls i Tortosa\nLes quatre cambres de comerç de la demarcació, Tarragona, Reus, Valls i Tortosa han manifestat la seva voluntat de constituir-se en lobby territorial per accelerar infraestructures a la nostra regió i per treballar conjuntament en matèries d'exportació, mercat laboral i suport a l'empresarial. Reconeixen errors del passat i engeguen nova etapa amb cares renovades i objectius més ambiciosos.\nJordi Creus es retira. L’històric jugador reusenc d’hoquei patins posarà punt final aquest dissabte a la seva carrera esportiva sobre les pistes després de dues dècades deixant empremta. Format a la base del Reus Deportiu, també ha vestit les samarretes del Tenerife, del Blanes, del Vendrell (durant quatre temporades) i del Lleida Llista en els darrers dos anys on ha guanyat dues WS Europe Cup, l’antiga Copa de la CERS. Ara, en un moment àlgid, ‘Xixi’ Creus penja les botes i els estics. I ho farà davant el seu anterior club. Gràcies i enhorabona per anys de bon hoquei.\nDirectora de l'Escola d'Enginyeria Química de la URV\nLa professora i investigadora Montser Ferrando és la nova directora de l'Escola Tècnica Superior d'Enginyeria Química (ETSEQ) agafant el relleu de Josep Benet. L'ETSEQ és un dels grans puntals de la universitat de Tarragona i pilar fonamental dels estudis universitaris de química, on la URV es troba valorada com una de les millors del món.\nUniversitat Rovira i Virgili cambres de comerç hoquei


Informe municipal de disponibilitat i adequació de l'habitatge per renovació de les autoritzacions de residència en virtut del reagrupament familiar\nAquest tràmit permet obtenir l'informe que acredita que la persona estrangera no comunitària que resideix legalment a Espanya disposa d'un habitatge amb les condicions d'habitabilitat adequades per a poder atendre les seves necessitats quan s'ha de renovar les autoritzacions de residència en virtur del reagrupament i s'ha canviat de domicili a l'última autorització.\n1.Disposar d'un habitatge adequat al terme municipal que constitueixi la residència habitual de la persona sol·licitant, compleixi la normativa d'habitabilitat i disposi de subministrament d'electricitat i aigua corrent.\n2. Que l'habitatge pel qual es demana l'informe no hagi estat objecte d'un altre informe durant el transcurs dels 12 mesos anteriors.\n3. Haver de renovar l'autorització de residència dels reagrupats i haver canviat de domicili respecte el domicili on es va efectuar el reagrupament.\n4. El sol·licitant ha de constar al contracte de lloguer, a les escriptures de compra venda o al contrcte de treball amb decret de residència.\n1. Original del NIE de la persona reagrupant\n5. Còpia dels darrers rebuts del subministrament d’aigua, electricitat i/o gas en el que consti l'adreça de l'habitatge. Però si encara no pot aportar cap rebut, aleshores podrà aportar una alta al seu nom de qualsevol subministrament.\n8. Volant d'empadronament col·lectiu\n9. Full pagament Taxa Generalitat.\nSol·licitud d'informe d'adequació de l'habitatge per renovació de les autoritzacions de residència en virtut del reagrupament familiar.


FIRA DE NADAL A SANT FELIU – Ràdio Sant Feliu 107.0 FM\nFIRA DE NADAL A SANT FELIU\nBy Paul Marca|2013-11-30T22:35:43+02:0030 de novembre de 2013|Sense categoria|Comentaris tancats a FIRA DE NADAL A SANT FELIU\n6, 7 i 8 de desembre de 2013, divendres i dissabte de 10 a 19 h. i diumenge de 10 a 15 h, a la Rambla Vidal, una gran varietat de productes artesans i nadalencs a la 6à Fira de Nadal de Sant Feliu de Guíxols.\nEl personatge del Tió, acompanyat d’una pastoreta es passejarà per la rambla durant la Fira de Nadal, explicant contes i cantant nadales.\nI també tallers d’scrap nadalencs:\nDivendres 6, d’11 a 13 h Home Deco nadalenca (taller adults)\nDivendres 6, d’11 a 13 h Make & Take de postals (taller infantil)\nDivendres 6, de 16 a 18 h Mini àlbum nadalenc (taller infantil)\nDissabte 7, d’11 a 13 h Postals de Nadal (taller infantil)\nDissabte 7, de 16.30 a 18.30 h Diari de Nadal 2013 (taller adults)\nDiumenge 8, d’ 11 a 13 h Postals de Nadal (taller adults)\nDiumenge 8, d’ 11 a 13 h Guirnalda nadalenca (taller infantil)\nInscripcions a: scrapmaniatics@gmail.com o a la mateixa fira.\nPreu taller infantil: 4€. Preu taller adults: 7€.\nTaller de costura nadalenc:\nDiumenge 8, d’11 a 13h Bufanda amb telar Azteca (taller adults)\nInscripcions: el mateix dia de la fira a la parada de La Costura del 6970. Preu: 7€.\nDurant tot el dia al centre comercial. Black Saturday\nAprofita els descomptes del 10% i el 20%\nA les 17.30 h, encesa de Llums de Nadal a la plaça del Mercat. Desprès, cantada de corals a càrrec dels alumnes de l’IES Sant Feliu, taller de maquillatge infantil a càrrec de Esquitx Lleure i xocolatada popular a la plaça del Mercat.\nOrganitza: Associació de Comerciants Centre Ciutat i Ajuntament de Sant Feliu de Guíxols.\n6, 7 i 8 de desembre de 2013\nDe 9 a 13.30 h Mercat de tapes a les parades del Mercat Municipal.\nA les 11.30 h espectacle infantil a càrrec de La Fada Iris, a la plaça del Mercat.\nDe 12 a 13.30 h i de 17 a 18.30 h, el personatge del Tió, acompanyat d’una pastoreta es passejarà per la rambla A. Vidal durant la Fira de Nadal, explicant contes i cantant nadales.\nDe 11.30 a 12.30 h Percussió ganxona, cruïlla c/major amb la rambla A. Vidal.\nDe 12 a 13.30 h, el personatge del Tió, acompanyat d’una pastoreta es passejarà per la rambla A. Vidal a la Fira de Nadal, explicant contes i cantant nadales.\nDe 10 a 20 h, BIRRACAT (Festa de la cervesa d’autor i artesana) a la rambla Portalet.\nD’11 a 13 h Taller infantil d’ornamentació de l’arbre de Nadal al carrer de la Rutlla, a càrrec de La Costura del 6970.\nOrganitza: Associació de Comerciants Centre Ciutat\nA partir de les 17 h visita oberta als pessebres de la mostra de l’Associació de Veïns Molí de Vent. Sortida des del pessebre de l’avinguda Catalunya-rambla Joan Bordàs. Organitza: Associació de Veïns Molí de Vent. Col·labora: Ajuntament de Sant Feliu de Guíxols.\nA les 20 h Inauguració de la Mostra de Pessebres al Pati de l’Ajuntament.\nA les 12 h Espectacle infantil “BAMBI” de la Companyia El Replà al Teatre-Auditori Narcís Masferrer. Preu: 5 €. Venda d’entrades al TAM a partir de les 11 h. Organitza: La Xarxa.\nA les 13 h Inauguració del Pessebre de la Porta Ferrada, amb la participació de les corals de Sant Feliu de Guíxols, davant del Monestir.\nA les 22 h Concert de Nadal amb les corals de Sant Feliu de Guíxols i l’Escola Municipal de Música. A la parròquia del Monestir. Entrada gratuïta.\nPassejades en burrets pel centre de la ciutat.\nSortides de la rambla Portalet i del Mercat Municipal\nOrganitza : Associació de Comerciants Centre Ciutat\nD’11 a 13 h Taller infantil de pals de Tió al carrer Major\nDe 10 a 14 h, Mercat dels Encants a la plaça del Mercat\nHorari: de 10 a 13h i de 17 a 20 h\nA les 12 h Audició de sardanes al Passeig del Mar amb la Cobla Baix Empordà. En cas de pluja l’audició es traslladarà al pati de l’Escola l’Estació. Organitza: Agrupació Amics de la Sardana de Sant Feliu de Guíxols.\nA les 12 h Representació dels Pastorets a càrrec de l’Agrupació Teatral Benet Escriba al Teatre-Auditori Narcís Masferrer. Venda anticipada d’entrades a l’Oficina de Turisme o una hora abans de l’espectacle a la taquilla del Teatre-Auditori.\nA les 18 h Representació dels Pastorets a càrrec de l’Agrupació Teatral Benet Escriba al Teatre-Auditori Narcís Masferrer. Venda anticipada d’entrades a l’Oficina de Turisme o una hora abans de l’espectacle a la taquilla del Teatre-Auditori.\nA partir de les 23.15 h Nit de Cap d’Any amb La Chapó Orquestra a la plaça del Mercat.\nA les 23.45 h preparació dels raïms i animació a càrrec d’en Sé. Després continuarà el ball amb La Chapó Orquestra.\nMercat benèfic de 2à mà\nDel 10 al 22 de desembre. Podreu trobar: bijuteria, roba, objectes d’antiguitat, articles de regal i curiosistats. Horari: de dilluns a dissabte d’11 a 14 h i de 17 a 20 h, diumenges d’11 a 14 h. A l’antic Hospital. Organitza: Prograt Sant Feliu de Guíxols.\nOrganitza: Associació de Veïns Molí de Vent. Col·labora: Ajuntament de Sant Feliu de Guíxols.\nPreu nen/a: 3 € (1 sessió matí o tarda) o abonament de 10 sessions a 15 €. Edat: 1 a 14 anys.\nA les 19 h Arribada dels Patges Reials al Museu ’Història de la Joguina.\nDe les 19 a les 20 h Recollida de cartes amb l’assistència del Patge Reial, al Museu d’Història de la Joguina.\nA les 19 h Arribada dels Patges Reials amb cotxes de cavalls al Museu d’Història de la Joguina, a la rambla A. Vidal i a la plaça Salvador Espriu.\nDe les 19 a les 20 h Recollida de cartes amb l’assistència del Patge Reial.\nA les 19 h Arribada per mar dels Carters Reials. Després de la desfilada pels carrers de la ciutat, es procedirà a l’encesa de l’Estel de Nadal del Monestir, enmig d’una festa de llums i colors. Tot seguit els nens/es podran lliurarà les seves cartes als Carters Reials, que els esperaran en el seus trons situats a la Porta Ferrada.\nA les 19 h Arribada de Ses Majestats els Reis Mags d’Orient. Sortida de la zona esportiva Vilartagues. Recorregut: ctra. Girona, rambla A. Vidal, passeig del Mar, Av. Juli Garreta i plaça Monestir. Tot seguit, acte de Benvinguda i lliurament de les Claus de la Ciutat a Ses Majestats. Després els nens/es podran lliurar les seves cartes als Carters Reials, que els esperaran en els seus trons situats a la Porta Ferrada.


Les imatges més curioses i misterioses de Google Maps – Ràdio Valira\noients aquí avui: 732\nLes imatges més curioses i misterioses de Google Maps\nPer:Ràdio Valira el 10 d'agost de 2020\n“Tinc pensat un pla perfecte per a escapar d’aquesta miserable presó que m’està fastiguejant la vida”. Això és el que devia pensar el protagonista d’aquesta imatge. Per a la seva desgràcia, va ser captat per les càmeres de Google Maps i com és evident, els membres que conduïen el cotxe no van fer la ‘ulls grossos’ i van avisar de la corresponent anomalia als responsables d’aquesta presó.\nUn pla perfecte que va quedar desmuntat per una simple càmera. Almenys té una foto de record, no?\nPerò … què dimonis pinta un alien aquí!\nNo sabem ni el com ni el perquè, però està clar que el que hi ha a la imatge molt normal no és. O és un ésser humà molt bé disfressat o ens està vacil·lant algun amic. El que queda clar és que el seu aspecte no és gens bo, no? Igual necessita una ajuda, no creieu?\nCavall a la vista?\nAixò sí que és difícil de qualificar. No hi ha ni trampa ni cartró, la imatge és la que és. Sembla que podem apreciar un home amb cap de cavall. A primera vista podem pensar que és una meravellosa màscara però … i si és una estranya criatura? No ho sabem però si vols comprovar-ho et toca anar fins a Escòcia. La direcció la tens aquí …\nSi és que no pot ser. Ja és mala sort que em vaig a fer un volt en skate i just és el dia que passa la camarita de Google Maps gravant la ciutat “. Doncs sí, va tenir molt mala sort aquesta jove perquè ara tothom pugui presenciar el ‘mastegot’ que es va ficar a bord de el vehicle.\nIgual hauria de provar una altra forma de divertir-se perquè com es pot veure, bé el que es diu bé, no li va anar.\nEmmm … Lladres?\nSí, sembla que estem davant d’un cas una mica estrany. Es pensava que aquesta parella eren dos lladres, però no, es tractaven dels amos de l’acte que van oblidar les seves claus dins el carro. Es van tornar virals i el món va presenciar aquesta vergonyosa escena.\nPodria a el menys donar-li la volta perquè apareguessin mirant a càmera, no? Quina menys!\nSamarreta infantil de l’FC Andorra solidària en favor d’Unicef\nLa policia alerta d’estafes en l’adopció de gossos per internet


L’Ajuntament inverteix recursos públics per a defensar els interessos d’una residència d’estudiants elitista, a Collblanc – Cup Poble Actiu l'Hospitalet\nArticle/Comunicat, Comunicat, Especulació, Transparència, Urbanisme\nPublicado por CupPA-lH en 22 marzo, 2018 0 Comentarios\nEl grup municipal CUP-Poble Actiu vol denunciar la decisió de l’Ajuntament de l’Hospitalet de Llobregat d’obrir els tràmits per a presentar, amb diners i recursos públics, un recurs contenciós administratiu als tribunals, contra l’acord de la comissió Territorial d’Urbanisme de l’àmbit metropolità de Barcelona de suspendre l’aprovació definitiva del Pla Especial Urbanístic, instat per l’equip de Núria Marín, per a edificar una residència d’estudiants al barri de Collblanc, en uns terrenys inicialment destinats a equipaments. Una residència d’estudiants lligada a la privada i elitista Universitat Internacional de Catalunya, amb vincles amb l’Opus Dei, segons diverses fonts.\nExtractes del requeriment previ de l’Ajuntament:\nDisposició de l’Alcaldessa Núria Marín:\nDes d’aquest grup municipal considerem molt qüestionable posar a disposició d’interessos privats de tercers, els serveis jurídics de l’Ajuntament. Rebutgem també l’ús instrumental de la normativa en matèria d’urbanisme, al qual ens té acostumades el PSC de l’Hospitalet de Llobregat, de defensa de les inversions privades al municipi (per exemple, amb l’opaca elaboració i aprovació del PDU Granvia-Llobregat). Un ús de les polítiques urbanístiques per part de l’Ajuntament de l’Hospitalet que, fins i tot la Comissió Territorial d’Urbanisme, depenent de la Generalitat de Catalunya, considera que, en aquest cas, no respon a les exigències ni els tràmits legals adients per a fer possible aquest canvi d’ús d’un espai, a un barri tan densament poblat com és Collblanc.\nDes de CUP-Poble Actiu critiquem el model de recaptació fiscal i gestió municipal economicista del PSC, que obre les portes de l’administració local a les inversions privades, sense cap anàlisi de la repercussió per a les seves veïnes d’aquesta aposta per facilitar els negocis privats, com és el cas de la residència de Collblanc. La posada en marxa d’una residència privada com aquesta contribueix, i molt, al fort procés de gentrificació que està patint el barri de Collblanc, on la pujada de preus del lloguer i l’arribada de negocis turístics o basats en l’allotjament, està expulsant a les veïnes de casa seva i canviarà, tant la composició sociodemogràfica del barri, com la composició del comerç de proximitat.\nIgualment, des de CUP-Poble Actiu l’Hospitalet volem expressar el nostre malestar amb el fet que administrativament, per l’acord del mateix Ple al juny de 2015 i per la legislació actual, assumptes d’aquesta envergadura es tractin fora del Ple municipal. En aquest cas, el tema es debatrà el mateix divendres 23 de març de 2018 a les 9hores, a la Comissió de Competències Delegades de Ple, on només hi assisteixen habitualment els/les portaveus de cada grup municipal. Per tot plegat, convidem a la premsa i als veïns/es de Collblanc a assistir demà a la sessió de la Comissió de Competències Delegades de Ple.\nI per a legitimar la seva decisió (desesperadament), ara el @PSCLH convida a veïns/es del barri a visitar la residència privada d’estudiants «The Loft Town», a Barcelona. És escandalós! Prou recursos públics, al servei d’interessos privats i elitistes. #Collblanc per a les veïnes pic.twitter.com/P7bGqHNOXH\n— CUP-Poble Actiu l’Hospitalet de Llobregat (@cuppobleactiulh) 29 de marzo de 2018


100 anys del refugi de la Renclusa - Centre Excursionista de Catalunya\n100 anys del refugi de la Renclusa\nEls actes de la inauguració es preparen amb temps i a consciència, però aquest esdeveniment no es va arribar a celebrar mai. Un greu accident ho va impedir: un llamp va matar el guia Josep Sayó, que havia de ser el guarda del nou refugi de la Renclusa. El 27 de juliol de 1916 dos muntanyencs alemanys residents a Barcelona, Adolf Blass i Ediard Kröger, convidats a la Renclusa, amb Mn. Oliveras, i sota el guiatge de Josep Sayó, van pujar a l’Aneto, que assoliren sense dificultats. Però el temps va canviar de sobte i, mentre Oliveres i Kröger passaven corrents el pas de Mahoma, un llamp va fulminar Sayó i Blass. La tràgica notícia de les dues morts va enfonsar la inauguració i la convertí en un ambient de desolació.\nAntonio Abadías, gendre de Sayó, es va fer càrrec de l’administració del refugi, que va complir l’objectiu de donar acolliment i ajuda a tots els excursionistes i turistes que anaven al planell de la Renclusa. Entre 1916 i 1936 són els anys en què els socis més actius del Centre Excursionista de Catalunya es dediquen a pujar el cims més alts del massís i de la serralada pirinenca, i per primera vegada amb esquís, seguint el camí obert pels francesos. L’Aneto es puja amb esquís per primera vegada l’abril de 1922 per Lluís Estasén, Josep Maria Soler i Coll, Carles Feliu i Enric Ribera.\nFinalment, el 30 de setembre del 2006, quan el CEC el presidia Josep Manuel Puente, es va inaugurar el nou xalet refugi de la Renclusa amb una cerimònia senzilla a cura de la FAM i del CEC.\nFerran Alexandri, director de la revista Muntanya\nExposició Centenari refugi de la Renclusa (1916-2016)\nPalau de los Condes de Ribagorza de Benasc\nL’exposició reuneix més de 130 imatges, la major part històriques i procedents dels arxius del CEC, la Fototeca de Huesca, la Fundación Hospital de Benasque, la FAM, PRAMES i els guardes. La mostra està estructurada en quatre apartats: el refugi de la Renclusa, la vall de Benasc, la petjada de l’home i els paisatges de muntanya.\nEn paraules de Josep Manuel Puente i Lluís Masgrau, presidents del Centre Excursionista de Catalunya i de la Federación Aragonesa de Montañismo respectivament, “amb aquesta exposició es vol manifestar l’agraïment a la vil·la de Benasc i al seu Ajuntament, que sempre han mostrat una magnífica disposició per ajudar als muntanyencs a practicar el seu esport i han contribuit a fer de la Renclusa un dels racons predilectes del muntanyisme espanyol i de tots els pirineistes”, a la vegada que rendir un homenatge a “a tots els muntanyencs veterans i als guardes i guies de muntanya que van forjar l’admirable història pirinenca d’aquest refugi.”\nL’Arxiu Fotogràfic del Centre Excursionista de Catalunya ha col·laborat amb l’exposició aportant 70 fotografies de diversos autors com ara Ignasi Canals, Lluís Estasen, Rossend Flaquer, Arnau Izard, Antoni Maymó, Antoni Miralda, Ernest Mullor, Joan Nonell, Albert Oliveras, Josep Puntas i Juli Soler.


Les mesures per la recuperació social de l’Acord – Acord per Castelldefels\nHome » Notícies » Acord » Les mesures per la recuperació social de l’Acord\nL’Acord, aprovat al Ple de setembre de 2020, inclou mesures per prioritzar el suport i acompanyament a col·lectius i persones vulnerables; reforçar la comunitat local, la societat civil i el treball en xarxa amb les entitats; donar suport i acompanyament a la gent gran, persones dependents i amb discapacitats; o evitar l’exclusió residencial i adaptar a la nova normalitat les polítiques d’habitatge, entre d’altres\nUn dels eixos estratègics és el denominat Recuperació social, que inclou tot un seguit de mesures relacionades amb prioritzar el suport i acompanyament a col·lectius i persones vulnerables; reforçar la comunitat local, la societat civil i el treball en xarxa amb les entitats; donar suport i acompanyament a la gent gran, persones dependents i amb discapacitats; evitar l’exclusió residencial i adaptar a la nova normalitat les polítiques d’habitatge. També polítiques per vetllar per reforçar el sistema de Salut Pública a Castelldefels o veure com la perspectiva de gènere i el respecte a la diversitat sexual són fonamentals en la resposta post Covid-19.\nLes mesures per prioritzar el suport i acompanyament a col·lectius i persones vulnerables busquen assegurar la cobertura de les necessitats bàsiques de la ciutadania davant l’increment de situacions de vulnerabilitat i situacions de risc social. A més, serveixen per garantir l’accés als subministraments bàsics de les llars de Castelldefels i per reforçar la capacitat d’intervenció dels equips socials d’Acció Social\nLes mesures de reforç de la comunitat local, la societat civil i el treball en xarxa amb les entitats tenen com a principals objectius ajudar les entitats a adaptar la seva gestió en l’etapa post COVID19, així com reforçar la xarxa de voluntariat de manera coordinada amb les entitats de Castelldefels, entre d’altres.\nLes mesures de suport i acompanyament a la gent gran, persones dependents i amb discapacitats tenen els objectius de garantir la continuïtat del suport formal a les persones amb dependència; combatre la soledat no desitjada i l’aïllament de les persones grans; prevenir l’impacte emocional en les persones grans provocat pel distanciament social.\nLes mesures per evitar l’exclusió residencial i adaptar a la nova normalitat les polítiques d’habitatge busquen reforçar el parc d’habitatge públic; evitar la pèrdua de l’habitatge per impagament de lloguer o la hipoteca i reforçar els mecanismes i la capacitat de resposta davant de situacions de vulnerabilitat en matèria d’habitatge\nLes mesures que vetllen pel reforç del sistema de Salut Pública a Castelldefels inclouen la recuperació de la normalitat de l’activitat assistencial dels centres sanitaris de la ciutat; mantenir la capacitat operativa per fer front a possibles rebrots de la COVID-19, tractar els problemes de salut mental derivats de la situació de crisi sanitària, les mesures de confinament i distanciament social. També busquen reforçar la xarxa de Salut Pública a Castelldefels.\nPer últim, fer que la perspectiva de gènere i el respecte a la diversitat sexual siguin fonamentals en la resposta post COVID-19 inciou mesures per afavorir l’activació personal, social i laboral de les dones prioritzant aquelles que estiguin en risc d’exclusió. També abordar les demandes d’atencions dels serveis municipals per noves necessitats derivades dels efectes de la crisi post COVID-19. A més, busquen reforçar la resposta als casos de violències masclistes i treballar des de la base de l’educació per un Castelldefels lliure d’aquesta xacra social.\nprevious post: Acord de ciutat: mesures per la reactivació econòmica\nnext post: L’Acord per l’impuls digital de Castelldefels


Núria Rial i Xavier Sabata proposen “una abraçada musical” amb la música de Händel, i amb Vespres d’Arnadí, sota la direcció de Dani Espasa, al cicle Estiu al Palau | Palau de la Música Catalana\nNúria Rial i Xavier Sabata proposen “una abraçada musical” amb la música de Händel, i amb Vespres d’Arnadí, sota la direcció de Dani Espasa, al cicle Estiu al Palau\nEl concert és una coproducció del Palau de la Música Catalana i l’OSV amb el festival Grec\nDimecres que ve, 8 de juliol (Sala de Concerts, 21 h), la soprano Núria Rial i el contratenor Xavier Sabata oferiran un recital d’àries i duets d’òpera de G. F. Händel amb el conjunt barroc Vespres d’Arnadí, sota la direcció de Dani Espasa. Amb el títol “Io t’abbraccio”, aquesta abraçada musical en format concert, que és una coproducció del Palau de la Música Catalana i l’Orquestra Simfònica del Vallès amb el festival Grec, serà una vetllada especial per gaudir de les veus d’una soprano especialment elegant i emotiva, un contratenor amb una veu privilegiada i una formació prestigiosa dedicada a la música barroca.\nSerà el quart concert del cicle Estiu al Palau amb què el Palau de la Música Catalana reprèn l’activitat concertística després del tancament temporal a causa de la COVID-19. Aquest també és un dels concerts que es van cancel·lar el març passat, si bé ara es presenta amb un programa en part diferent.\nEl programa inclourà àries i duets d’òperes de Händel, com Flavio, Il triomfo del Tempo e del Disinganno, Rodelinda, Agrippina, Lotario i Giulio Cesare in Egitto, de la qual Rial cantarà la popular ària “Piangerò la sorte mia”. També s’inclouran dues obres instrumentals del geni barroc, com són l’obertura de Tolomeo, re d’Egitto, que iniciarà el concert, i el Concerto grosso en Do major, HWV 318, “Alexander’s Feast”, un exemple notable de virtuosisme contingut. La vetllada acabarà amb el duet “Io t’abbraccio” de Rodelinda. El concert tindrà una durada aproximada de 75 minuts, sense pausa.\nEl cicle Estiu al Palau, de l’1 de juliol al 15 de setembre, ha ampliat excepcionalment el cartell ja anunciat fins a un total de vint-i-dos concerts, dotze dels quals són noves propostes programades amb la voluntat contribuir a la recuperació del sector cultural i donar suport als músics locals i per animar el públic a gaudir novament de la música en directe al Palau de la Música Catalana amb les màximes garanties de seguretat. També s’inclouen quatre concerts que es van cancel·lar el març passat. Podeu veure la programació sencera aquí.\nLa soprano Núria Rial és destacada sovint per la puresa vocal, la naturalitat i emotivitat del seu cant i l’elegància del fraseig, essent una de les veus paradigmàtiques del repertori barroc i clàssic. Amb una activitat centrada en els concerts i els enregistraments (ha publicat més de trenta àlbums i és artista exclusiva de Sony), els seus interessos també inclouen la música actual, la fusió amb el jazz o el flamenc, el lied i l’òpera. Ha actuat als teatres de La Monnaie, Berlín, Champs Élysées, Gènova i Madrid. Formada a Basilea amb Kurt Widmar, actua habitualment als festivals de Salzburg, Lucerna i Leipzig, amb directors com Antonini, Currentzis, Fischer, Hengelbrock, Jacobs, Minkowski o Pinnock, i és sol·licitada pels millors grups, com Balthassar Neumann, Café Zimmermann, Il Giardino Armonico, Il Pomo d’Oro, Les Musiciens du Louvre, Orchestra of the Eighteenth Century o The English Concert. La seva àmplia discografia ha estat premiada amb guardons com l’Orphée d’Or, així com diversos premis als Opus Klassik Awards en diferents categories, com la d’artista femenina del 2009 o el premi al millor disc d’òpera.\nEl contratenor Xavier Sabata es va formar com a actor a l’Institut del Teatre de Barcelona abans d’estudiar cant a l’Escola Superior de Música Catalunya i a la Musikhochschule de Karlsruhe, on els seus professors van ser Hartmut Höll i Mitsuko Shirai. El 2019 va ser nominat com a millor artista masculí en els Premis Internacionals de l’Òpera. El seu repertori abasta des de l’òpera barroca fins a les obres contemporànies. Entre els darrers papers que ha interpretat hi ha Bertarido, de l’òpera Rodelinda de Händel. Ha actuat amb els conjunts Les Arts Florissants, Orquestra Barroca de Venècia, Il Pomo d’Oro, Orquesta Barroca de Sevilla i La Folia Barockorchester, i col·labora regularment amb els directors Fabio Biondi, René Jacobs, Jordi Savall, Alan Curtis, Gabriel Garrido i Andrea Marcon, entre d’altres. Va ser guardonat amb el premi Òpera Actual el 2013 i amb el premi Tendències del Món 2014. Apassionat del lied, recentment ha interpretat Winterreise de Schubert, a Barcelona i Girona, que ha enregistrat fa poc.\nL’orquestra barroca Vespres d’Arnadí va ser creada l’any 2005 per Dani Espasa i Pere Saragossa per oferir versions plenes d’emoció, frescor i espontaneïtat utilitzant instruments i criteris històrics. El conjunt ha actuat en importants sales i festivals d’Europa, com els de Peralada, Barcelona, Halle, Praga, Ostrava, Madeira, Sevilla, Santander, Santiago de Compostel·la, Lugo i Madrid, entre d’altres. Ha enregistrat tres discs amb el segell Musièpoca: Pièces de Simphonie de Charles Desmazures, Missa en Re major de Josep Mir i Llussà i Anna Maria Strada de Händel. Al final del 2018 va presentar el quart disc, amb el segell Aparté, titulat L’Alessandro amante, protagonitzat pel contratenor Xavier Sabata. Dani Espasa, que dirigeix l’orquestra des del clavicèmbal, ha treballat com a compositor, pianista i director musical d’espectacles de dansa, cinema, televisió i, sobretot, de teatre, tot col·laborant amb els directors Lluís Pasqual, Calixto Bieito, Josep Maria Flotats, Joan Ollé i Sergi Belbel. A més de ser el productor i el compositor de diversos discs de Lídia Pujol, també és director musical, pianista i acordionista de la cantant Maria del Mar Bonet i col·laborador de l’OBC. Actualment és professor d’improvisació i de música de cambra a l’Escola Superior de Música de Catalunya.


Inici de campanya - Francesc Gambús\nJa hem començat la campanya. Per fi. Aquesta nit hem fet el tradicional míting d’inici. A partir d’ara ja podem explicar les bondats del nostre programa, la necessitat de que la gent vagi a votar i, a més a més, podem demanar que votin a Convergència i Unió.\nCom aquells productes de tota la vida, Convergència i Unió és la marca de confiança. Tenim defectes, com totes les obres humanes, però som consistents, coherents i tothom sap què podem oferir.\nTreballar, treballar i més treballar, sempre en favor dels interessos de Catalunya, com bé deia el president Mas en la seva intervenció.\nUs aplego un article que m’ha publicat avui el diari electrònic e-noticies.com i que ve a ser un resum de com he percebut la precampanya fins avui.\nPer cert, amb la visita a l’Alt Empordà i el Gironès, ja són 21 les comarques visitades des que vaig ser escollit candidat a les eleccions europees. Portem bon ritme, i podrem acabar la campanya havent-les visitat totes. Amb la satisfacció, a més a més, de que com contestava l’altre dia a un tuitaire, no estic anant a cap comarca que no hagués trepitjat abans i estic prenent el compromís de tornar-hi, amb molta més calma, i sense la pressió d’una campanya electoral, abans que no s’acabi l’any, per aprofundir en tots els temes que ens estan fent arribar.\nI, espero, així sí, que hem fet arribar els vostres comentaris i preguntes. Molt gustosament us atendré. Apa, doncs, som-hi.\nEurofrustració i Euroescepticisme\tDia II. Dia d’Europa


Salou organitza tallers ambientals per conscenciar els mes petits a la platja de Llevant — Ajuntament de Salou\nSalou organitza tallers ambientals per conscenciar els mes petits a la platja de Llevant\nSalou organitza tallers ambientals per conscenciar els mes petits a la platja de Llevant https://www.salou.cat/ca/noticies/salou-organitza-tallers-ambientals-per-conscenciar https://www.salou.cat/@@site-logo/logo-salou.svg\nSota el lema 'Un Mar de Jocs' i 'Reciclar saltant' la regidoria de Medi Ambient ha dissenyat tot un seguit de tallers per atreure l'atenció del públic infantil\nL'Ajuntament de Salou aposta per la millora i preservació del medi ambient i es per això que des de la regidoria competent, s'han previst tot un seguit d'activitats educatives a la platja de Llevant per als propers dies. Sota el lema 'Un Mar de Jocs' i 'Reciclar saltant' es muntaran un seguit de tallers ambientals a la zona de la sorra, a segona línia de mar per tal d'arribar al màxim de públic infantil (tant de la platja com del passeig) i alhora no destorbar als banyistes. La regidora de l'àrea, Montserrat Porter, explicava que 'any rera any intentem acostar als més petits i sensibilitzar-los sobre el medi ambient i la preservació del medi natural a les platges'.\nPel que fa a la primera activitat dissenyada 'Un mar de jocs', consisteix en tot un segit d'activitats com: petanca marina, petxines en ratlla, què hi ha dins el sac i el secret de les posidònies. L'edat dels nens i nenes que poden participar en aquesta activitat oscil·la entre els 3 i els 9 anys. Les activitats començaran aquest dijous 6 d'agost de 16:00 a 19:00h a la zona de sorra continuació del C/Saragossa (intersecció C/Colom i Pç. Francesc Germà), el divendres 7 d'agost de 10:00 a 13:00h a la zona de sorra a l'alçada de la Plaça de les Comunitats Autonomes (proper a la ludoteca) i el dimarts 18 d'agost de 16:00 a 19:00h a la zona de sorra al costat de l'Espigó del Moll (al costat de l'atracció infantil de la piramide de cordes).\nL'altra activitat programada està dissenyada conjuntament amb l'Agència de Residus de Catalunya porta el nom de 'reciclar saltant', i consisteix en un inflable de grans dimensions format per un gran espai de joc, simbolitzant els diferents contenidors de recollida selectiva i la deixalleria. Aquesta activitat està adreçada a nens i nenes de 3 a 12 anys. Tots els interessats poden venir a saltar el divendres 07 d'agost de 10:00 a 14:00 i de 16:00 a 20:00h - al costat de la Plaça de les Comunitats Autonòmes, el dimarts 18 d'agost de 10:00 a 14:00 i de 16:00 a 20:00h - a la placeta davant de les Fonts Cibernètiques, davant de les graderies. Les activitats seran gratuites i tothom que hi estigui interessat hi està convidat.